[{"text_idx": "#000000", "text": "Terviseamet ei pea vajalikuks ka\u0308sitleda koroonaviirust tavalise sesoonse nakkushaigusena"}, {"text_idx": "#000001", "text": "Erinevalt mo\u0303nest teisest riigist, kes ka\u0308sitlevad koroonaviirust tavalise nakkushaigusena, ei pea Eesti terviseamet vajalikuks koroonaviiruse klassifikatsiooni muuta."}, {"text_idx": "#000002", "text": "Soome valitsust no\u0303ustav no\u0303ukoda otsustas ta\u0308na, et koroona ei vasta enam ohtliku nakkushaiguse kriteeriumidele ning annab sotsiaal- ja tervishoiuministeeriumile soovituse haiguse klassifikatsioon u\u0308mber muuta. Taani on koroonaviiruse klassifikatsiooni juba muutnud."}, {"text_idx": "#000003", "text": "\"Meie jaoks on koroonaviirus praegu veel ja\u0308lgimise all, sest /.../ uus tu\u0308vi toob to\u0303ena\u0308oliselt endaga ikkagi haigestumiste kasvu kaasa. Haiglaravi vaates na\u0308eme haiglate ta\u0308itumist, kuigi va\u0308ga raske haigestumise arv on to\u0303epoolest oluliselt madalam kui na\u0308iteks aasta tagasi,\" so\u0303nas ERR-ile terviseameti peadirektori aseta\u0308itja Mari-Anne Ha\u0308rma."}, {"text_idx": "#000004", "text": "\"Meil ta\u0308it veendumust praegu ei ole, et tu\u0308ved muteeruvad kergema suunas. Seega ikkagi ka\u0308sitleme koroonaviirust natuke erilisemalt. Samas kodaniku jaoks see [haiguse klassifikatsiooni muutmine] va\u0308ga palju ei muuda,\" lausus Ha\u0308rma."}, {"text_idx": "#000005", "text": "Ha\u0308rma so\u0303nul saab uus viirusetu\u0308vi selle to\u0303ttu kiiremini levida, et inimestel ei ole enam kas nii head immuunsust vo\u0303i ei ole ta\u0308pselt selle tu\u0308ve vastu immuunsust vo\u0303i on tervis natuke no\u0303rgemaks ja\u0308a\u0308nud."}, {"text_idx": "#000006", "text": "U\u0308htlasi ma\u0308rkis Ha\u0308rma, et grippi haigestumise osakaal suureneb iga na\u0308dalaga ja gripihooaeg on ukse ees. \"O\u0303nneks on jo\u0303udnud ka gripivaktsiinid Eestisse ja loodetavasti ja\u0308rgmisel na\u0308dalal saab hakata juba ulatuslikumalt gripi vastu vaktsineerima,\" u\u0308tles Ha\u0308rma, pidades va\u0308ga oluliseks muuhulgas va\u0308ikelaste vaktsineerimist."}, {"text_idx": "#000014", "text": "EKRE seisab ainsana sundvaktsineerimise vastu"}]